NRF รับแพลนต์เบสบูม
จุดที่น่าสนใจของ NRF ไม่ได้โฟกัสแค่ตลาดในประเทศเท่านั้น แต่เป้าหมายคือการตีตลาดโลก เห็นได้จากการปูทางสู่ตลาดโลก
จุดที่น่าสนใจของ NRF ไม่ได้โฟกัสแค่ตลาดในประเทศเท่านั้น แต่เป้าหมายคือการตีตลาดโลก เห็นได้จากการปูทางสู่ตลาดโลก
19 มิ.ย. 2565

คุณค่าบริษัท
ด้วยเทรนด์อาหารเพื่อสุขภาพกำลังมาแรง โดยเฉพาะอาหารโปรตีนจากพืช หรือแพลนต์เบส ที่เติบโตก้าวกระโดด โดยในปี 2564 มูลค่าตลาดแพลนต์เบสโลกอยู่ที่ประมาณ 4,300 ล้านเหรียญสหรัฐ และคาดว่าตลาดจะเติบโต 2 เท่าในอีก 5 ปีข้างหน้า ขณะที่ศูนย์วิจัย Krungthai COMPASS ธนาคารกรุงไทย ประเมินว่าตลาดแพลนต์เบสในประเทศไทยจะมีมูลค่าสูงถึง 45,000 ล้านบาท ในปี 2567 เติบโตได้เฉลี่ยถึงปีละ 10% กลายเป็นโอกาสทางธุรกิจของบริษัท เอ็นอาร์ อินสแตนท์ โปรดิวซ์ จำกัด (มหาชน) หรือ NRF ผู้ผลิตและจำหน่ายอาหารแพลนต์เบสของไทย
จุดที่น่าสนใจของ NRF ไม่ได้โฟกัสแค่ตลาดในประเทศเท่านั้น แต่เป้าหมายคือการตีตลาดโลก เห็นได้จากการปูทางสู่ตลาดโลก ด้วยการไปจับมือกับบริษัท Boosted Ecommerce, Inc. (Boosted) ซึ่งเป็นบริษัทในประเทศสหรัฐอเมริกา ลงทุนในธุรกิจ Branded e-commerce บนเว็บไซต์อี-คอมเมิร์ซชื่อดัง Amazon
ล่าสุดบริษัทยังได้ลงทุนในบริษัท Turtle Island Foods, SPC (TIF) ภายใต้แบรนด์ Tofurky เป็นบริษัทที่ดำเนินธุรกิจ Plant-based รายใหญ่เป็นอันดับ 4 ของอเมริกาอีกด้วย โดยมีเป้าหมายจะขึ้นสู่ Top 3 ของผู้เล่นในตลาด Plant-based ในสหรัฐอเมริกา
นอกจากนี้ ยังเตรียมปิดดีลเข้าลงทุนในธุรกิจอีคอมเมิร์ซเพิ่มอีก 2 ดีล คาดจะได้ข้อสรุปเร็ว ๆ นี้
ส่วนธุรกิจกัญชง-กัญชา ซึ่ง NRF ไปจับมือกับบริษัท Australis Capital Inc. หรือ AUDACIOUS ผู้นำธุรกิจกัญชงในประเทศสหรัฐอเมริกา หลังจากมีการปลดล็อกกฎหมายกัญชง-กัญชา ในวันที่ 9 มิ.ย.ที่ผ่านมา ก็เตรียมเดินหน้าธุรกิจเต็มรูปแบบ โดยมีแผนนำผลิตภัณฑ์อื่น ๆ ของ AUDACIOUS มาจำหน่ายในประเทศไทย และนำสินค้าภายใต้แบรนด์ Cookies มาจำหน่ายด้วย
ด้านผู้บริหารมั่นใจว่า รายได้ในปี 2565 จะเติบโตได้ตามเป้ามายที่วางไว้ว่าจะโตไม่น้อยกว่า 50% โดยรายได้จากการขายในช่วงไตรมาส 2/2565 จะดีกว่าไตรมาส 1/2565 ซึ่งอยู่ที่ 603.7 ล้านบาท และจะดีขึ้นอย่างต่อเนื่องในไตรมาส 3-4 ปีนี้ โดยในช่วงไตรมาส 4 ของทุกปี จะเป็นช่วงไฮซีซั่นของธุรกิจ ขณะที่ผลงานในไตรมาสแรกปีนี้ ตุนกำไรสุทธิไว้แล้ว 28.9 ล้านบาท เพิ่มขึ้น 90% จากช่วงเดียวกันของปีก่อนที่มีกำไรสุทธิ 15.2 ล้านบาท
สำหรับการประเมินมูลค่า (Valuation) ปัจจุบันราคาหุ้น NRF ซื้อขายกันที่ P/E ระดับ 38.09 เท่า เทียบกับ P/E ตลาดโดยรวมที่ระดับ 18.87 เท่า ถือว่าราคาซื้อขายสูงกว่าตลาด แต่อย่างไรก็ตาม ถ้าดู P/BV ที่ระดับ 3.14 เท่า ก็อาจสูงกว่าค่าเฉลี่ยที่ส่วนใหญ่ P/BV จะอยู่ที่ระดับ 1-2 เท่า
…
รายชื่อผู้ถือหุ้นใหญ่
รายชื่อกรรมการ